Bertrand Russell
Bertrand Arthur William Russell (Bertrand Artur Vilijam Rasel; Trelleck, Vels, 18. maj 1872. – Penrhyndendraethe, 2. februar 1970), britanski filozof, matematičar i društveni reformator. Prema Russellu poziv filozofa se sastoji prije svega, u borbi za istinu. Istina po njemu treba biti naučno potkrijepljena, daleko od svih predrasuda, bez netrpeljivosti, egzaktna, nepersonalna, jer će jedino tako omogućiti razumijevanje među ljudima. Bio je humanistički angažovan protiv svih oblika dehumanizacije, degradacije čovjeka i ljudske zajednice.